b'\n_START_ARTICLE_\nSinfonia nro 8 (Beethoven)\n_START_PARAGRAPH_\nLudwig van Beethovenin sinfonia nro 8 F-duuri (op. 93) syntyi vuosina 1812\xe2\x80\x931814. H\xc3\xa4n viittasi itse t\xc3\xa4h\xc3\xa4n ty\xc3\xb6h\xc3\xb6n nimikkeell\xc3\xa4 "pikku teokseni" sinfonian lyhyyden \xe2\x80\x94 se kest\xc3\xa4\xc3\xa4 noin 26 minuuttia \xe2\x80\x94 ja hilpeyden vuoksi. Toisin kuin muita sinfonioita, t\xc3\xa4t\xc3\xa4 ei ole omistettu kenellek\xc3\xa4\xc3\xa4n. Beethoven arveli itse, ett\xc3\xa4 t\xc3\xa4t\xc3\xa4 sinfoniaa tultaisiin soittamaan enemm\xc3\xa4n kuin mit\xc3\xa4\xc3\xa4n muita h\xc3\xa4nen sinfonioitaan sen lyhyyden ja yksinkertaisuuden takia, mutta t\xc3\xa4lle sinfonialle k\xc3\xa4vi t\xc3\xa4ysin p\xc3\xa4invastaisesti. Teos on s\xc3\xa4vylt\xc3\xa4\xc3\xa4n valoisa, sen kaikki osat ovat duurissa, ja siin\xc3\xa4 pilkahtelee huumoria (toisen osan tikitt\xc3\xa4v\xc3\xa4 rytmi on kunnianosoitus tuon ajan uutuudelle, metronomille)._NEWLINE_Beethoven s\xc3\xa4velsi sinfonian samoihin aikoihin kun s\xc3\xa4velsi seitsem\xc3\xa4tt\xc3\xa4 sinfoniaansa. Vuonna 1812 Linziss\xc3\xa4 Beethoven aloitti kahdeksannen sinfoniansa ja p\xc3\xa4\xc3\xa4tti seitsem\xc3\xa4nnen sinfoniansa. Sinfonia kantaesitettiin vuonna 1814.'